Marine Harvest starter direkteflygninger fra Skottland til Kina
Marine Harvest sendte 161 kasser (cirka 3,3 tonn) fersk laks på Hainan Airways' første flytur fra Edinburgh til Beijing.
Flyavgang akkompagnert av skotske sekkepiper. Foto: Marine Harvest
– Det er passer ekstremt bra at en av Skottlands største eksportører bruker det aller første direktefly fra Edinburgh til Kina. Å få vår laks så raskt som mulig ut i markedet er nøkkelen til vår suksess når vi eksporterer til markeder over hele verden, sier Georgina Wright, salgssjef hos Marine Harvest, i en pressemelding.
– Denne nye direkte tjenesten gjør at vi kan nå Kina enda raskere enn vanlig, noe som er en stor fordel. Ettersom den globale etterspørselen etter vår laks fortsetter å vokse, er det flott å ha flere fraktmuligheter på dørstokken.
Hittil har Marine Harvest brukt flyfrakt fra Heathrow eller indirekte via Midtøsten for å transportere laks til Kina.
I 2017 eksporterte Marine Harvest Scotland 32.000 tonn laks til mer enn 20 land over hele verden, inkludert 3.500 tonn til Kina.